waer dat in tiden voirleden doen den huwelic getracteert
wert tusschen den voirs willeme indeen zijde ende der voirs
katlijne huer suster in dande dat ald inden selven huwelke
getracteert ende ondersproken wt dat de voirs willem met
sijnre toecomend huysvrouwe hebben soude xii mudden rogs
der maten van wavre erfs pachts hondert cronen eens
ome daer mede gecocht te werden seke erflike goede ende
noch dair toe vijftich cronen ome hem daer mede te
generen Mids den welke de selve willem ald inder jege
wordich oppenbaerlic geloefde ende toeseide d voirs jouffr
dat hij vanden goeden die nae huer doot bliven souden
het wae have oft erve yet meer eysschen soude ende daer
mede uutbliven sonder der voirs jouffr oft huen kynden
in toecomende tijde daer omme te moeden oft te vexen in enig
manien Maer niet te myn ome mynne ende vrientscap onder
hen te vueden ende tondhouden so hadden hen de voirs gebr
bij vrienden ende magen guetlic laten onderwisen en also verre
laten bededingen dat sij den voirs willeme souden laten volge
alsulke mekinge als der voirs katlijne huer suster des voirs
willems wijf bij huer moeder in huen uutsten gemaect wedt
ende voerts meer sijn kynsgedeelte als momboer sijns wijfs
inden goeden h na bescr Te weten inde goeden die de voirs
jouffr lijsbeth moeder der voirs kynden in huen weduwen
stoele vercrege hadde inden goeden die bleven sijn na doot
huer onder moeder inden goeden die bliven sijn na doot jouffr
marien van beerge huer moeyen en inden goede die bleve
n
verstorve mogen sijn vander doot katlijne huer joncster
susten vanden welken de voirs willem doen ter tijt wael
te vreden ende content was ende den peys vanden
voirs gedinge daer mede toeginc en tussche de voirs
ptijen gemaect werdt Ende dat alle dese poenten aldus
gesciet sijn dat boden de voirs gebr te thoenen en mette
minsten daer mede sij liden mogen inden rechte hopten ende
meynden so waer dat sij dat gethoenen consten dat de voirs